钦定古今图书集成/明伦汇编/氏族典/第484卷 > 《廖用贤尚友录》 > 廖云翔
## 钦定古今图书集成/明伦汇编/氏族典/第484卷 > 《廖用贤尚友录》 > 廖云翔

按《万姓统谱》：云翔，怀安人。由举人正德十年知奉化。
持身廉介，不以家累自随，布衣脱粟，不慕华美，视民
如子，不妄加刑罚。尝有贫民负官钱者，以其俸贷之，
不责其偿。先是县官谒镇守市舶内臣，率以贿赂，左
右乃得通。及见，必多奉金币以贽。云翔曰：“一钱尺币皆民脂也，宁忍剥吾民以媚人耶？”卒不可。后调虹川，
致仕。